સામાન્ય રીતે રસોઈમાં ભોજનનો સ્વાદ વધારવા અને મસાલાના રૂપમાં પ્રયોગમાં લેવાતા મરી ખાવાના અનેક ફાયદા છે. સામાન્ય રીતે એ અવધારણા છે કે મરીનું વધુ સેવન આરોગ્યને તકલીફદાયક હોય છે. આથી જરૂરી છે કે તમે મરીનું સેવન કરવામાં સંયમિત રહો. દરરોજ બેથી ત્રણ દાણા મરી તમારા શરીરમાં અનેક રીતે ફાયદારૂપ સાબિત થશે. એટલું જ નહીં, તમે મરી ખાવાથી અનેક રોગોની સારવાર ઘરે બેઠાં કરી શકો છો. આયુર્વેદમાં મરી સહિત રસોડામાં સ્વાદ વધારવા વપરાતી ઘણી ચીજોના ઔષધિ તરીકે ઉપયોગ ગણાવાયેલા છે.